CELEX: 32013R0096
Language: sl
Date: 2013-02-01 00:00:00
Title: Izvedbena uredba Komisije (EU) št. 96/2013 z dne 1. februarja 2013 o izdaji dovoljenja za pripravek iz Lactobacillus buchneri NCIMB 30139 in pripravek iz Lactobacillus casei ATTC PTA 6135 kot krmnih dodatkov za vse živalske vrste  Besedilo velja za EGP

2.2.2013   
            
            
               SL
            
            
               Uradni list Evropske unije
            
            
               L 33/21
            
         IZVEDBENA UREDBA KOMISIJE (EU) št. 96/2013
   z dne 1. februarja 2013
   o izdaji dovoljenja za pripravek iz Lactobacillus buchneri NCIMB 30139 in pripravek iz Lactobacillus casei ATTC PTA 6135 kot krmnih dodatkov za vse živalske vrste
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1), zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj. V členu 10(7) Uredbe (ES) št. 1831/2003 v povezavi s členom 10(1) do (4) navedene uredbe so določene posebne določbe za oceno proizvodov, ki se na datum začetka uporabe navedene uredbe uporabljajo v Uniji kot silirni dodatki.
            
         
               (2)
            
            
               V skladu s členom 10(1) Uredbe (ES) št. 1831/2003 sta bila pripravek iz Lactobacillus buchneri NCIMB 30139 in pripravek iz Lactobacillus casei ATTC PTA 6135 vpisana v register krmnih dodatkov Skupnosti kot obstoječa proizvoda iz funkcionalne skupine silirnih dodatkov za vse živalske vrste.
            
         
               (3)
            
            
               V skladu s členom 10(2) Uredbe (ES) št. 1831/2003 in v povezavi s členom 7 navedene uredbe sta bila vložena zahtevka za izdajo dovoljenj za navedena pripravka kot krmna dodatka za vse živalske vrste ter za njuno uvrstitev v kategorijo „tehnoloških dodatkov“ in funkcionalno skupino „silirnih dodatkov“. V skladu s členom 7(3) Uredbe (ES) št. 1831/2003 so bili navedenima zahtevkoma priloženi zahtevani podatki in dokumenti.
            
         
               (4)
            
            
               Evropska agencija za varnost hrane (v nadaljnjem besedilu: Agencija) je v mnenjih z dne 11. septembra 2012 (2) in 12. septembra 2012 (3) navedla, da zadevna pripravka pod predlaganimi pogoji uporabe nimata škodljivega vpliva na zdravje živali in ljudi ali na okolje. Agencija je tudi navedla, da lahko pripravek iz Lactobacillus buchneri NCIMB 30139 izboljša konzerviranje krme, ki se preprosto silira, s povečanjem proizvodnje ocetne kisline, pripravek iz Lactobacillus casei ATTC PTA 6135 pa lahko izboljša proizvodnjo silaže iz krme, ki se preprosto silira, z znižanjem pH in izboljšanjem konzerviranja suhe snovi. Agencija meni, da ni potrebe po posebnih zahtevah v zvezi s spremljanjem po dajanju na trg. Potrdila je tudi poročilo o analitskih metodah krmnega dodatka, ki ga je predložil referenčni laboratorij Skupnosti, ustanovljen z Uredbo (ES) št. 1831/2003.
            
         
               (5)
            
            
               Ocena zadevnih pripravkov je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato bi bilo treba dovoliti uporabo navedenih pripravkov, kakor je opredeljeno v Prilogi k tej uredbi.
            
         
               (6)
            
            
               Ker ni varnostnih razlogov, zaradi katerih bi morali takoj začeti veljati spremenjeni pogoji za izdajo dovoljenja, je primerno zagotoviti prehodno obdobje, da se lahko zainteresirane strani pripravijo na izpolnjevanje novih zahtev zaradi izdaje dovoljenja.
            
         
               (7)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Izdaja dovoljenja
   Pripravka iz Priloge, ki spadata v kategorijo dodatkov „tehnološki dodatki“ in funkcionalno skupino „silirni dodatki“, se dovolita kot dodatka v prehrani živali v skladu s pogoji iz navedene priloge.
   Člen 2
   Prehodni ukrepi
   Pripravka, ki sta opredeljena v Prilogi, in krma, ki ju vsebuje, ki so proizvedeni in označeni pred 22. avgustom 2013 v skladu s pravili, ki se uporabljajo pred 22. februarjem 2013, se lahko še naprej dajejo na trg in uporabljajo do porabe obstoječih zalog.
   Člen 3
   Začetek veljavnosti
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 1. februarja 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 268, 18.10.2003, str. 29.
   
      (2)  EFSA Journal 2012; 10(9):2883.
   
      (3)  EFSA Journal 2012; 10(9):2884.
   
      PRILOGA
      
                  Identifikacijska številka dodatka
               
               
                  Ime imetnika dovoljenja
               
               
                  Dodatek
               
               
                  Sestava, kemijska formula, opis, analitska metoda
               
               
                  Vrsta ali kategorija živali
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  CFU/kg sveže snovi
               
            
                  
                     Kategorija tehnoloških dodatkov. Funkcionalna skupina: silirni dodatki
                  
               
            
                  1k20734
               
               
                  —
               
               
                  
                     Lactobacillus buchneri
                  
                  NCIMB 30139
               
               
                  
                               
                           
                           
                              
                                 Sestava dodatka
                              
                              Pripravek iz Lactobacillus buchneri NCIMB 30139 z najnižjo vsebnostjo 5 × 1010 CFU/g dodatka.
                           
                        
                               
                           
                           
                              
                                 Lastnosti aktivne snovi
                              
                              
                                 Lactobacillus buchneri NCIMB 30139.
                           
                        
                               
                           
                           
                              
                                 Analitska metoda
                                  (1)
                              
                              
                                           
                                       
                                       
                                          Metoda štetja pri krmnem dodatku: metoda razmaza na plošči (EN 15787).
                                       
                                    
                                           
                                       
                                       
                                          Identifikacija: gelska elektroforeza v utripajočem polju (PFGE).
                                       
                                    
                        
               
                  vse živalske vrste
               
               
                  —
               
               
                  —
               
               
                  —
               
               
                  
                              1.
                           
                           
                              V navodilih za uporabo dodatka in premiksa je treba navesti temperaturo skladiščenja in rok trajanja.
                           
                        
                              2.
                           
                           
                              Najnižji odmerek dodatka, kadar se ne uporablja v kombinaciji z drugimi mikroorganizmi kot silirnimi dodatki: 1 × 108 CFU/kg sveže snovi.
                           
                        
                              3.
                           
                           
                              Dodatek se uporablja v krmi, ki se preprosto silira (2).
                           
                        
                              4.
                           
                           
                              Zaradi varnosti se pri ravnanju priporoča uporaba zaščite za dihala in rokavic.
                           
                        
               
                  22. februar 2023
               
            
                  1k20735
               
               
                  —
               
               
                  
                     Lactobacillus casei
                  
                  ATTC PTA 6135
               
               
                  
                               
                           
                           
                              
                                 Sestava dodatka
                              
                              Pripravek iz Lactobacillus casei ATTC PTA 6135 z najnižjo vsebnostjo 1 × 1010 CFU/g dodatka.
                           
                        
                               
                           
                           
                              
                                 Lastnosti aktivne snovi
                              
                              
                                 Lactobacillus casei ATTC PTA 6135
                           
                        
                               
                           
                           
                              
                                 Analitska metoda
                                  (1)
                              
                              
                                           
                                       
                                       
                                          Metoda štetja pri krmnem dodatku: metoda razmaza na plošči (EN 15787).
                                          Identifikacija: gelska elektroforeza v utripajočem polju (PFGE).
                                       
                                    
                        
               
                  vse živalske vrste
               
               
                  —
               
               
                  —
               
               
                  —
               
               
                  
                              1.
                           
                           
                              V navodilih za uporabo dodatka in premiksa je treba navesti temperaturo skladiščenja in rok trajanja.
                           
                        
                              2.
                           
                           
                              Najnižji odmerek dodatka, kadar se ne uporablja v kombinaciji z drugimi mikroorganizmi kot silirnimi dodatki: 1,3 × 106 CFU/kg sveže snovi.
                           
                        
                              3.
                           
                           
                              Dodatek se uporablja v krmi, ki se preprosto silira (2).
                           
                        
                              4.
                           
                           
                              Zaradi varnosti se pri ravnanju priporoča uporaba zaščite za dihala in rokavic.
                           
                        
               
                  22. februar 2023
               
            
         (1)  Podrobnosti o analitskih metodah so na voljo na naslovu referenčnega laboratorija: http://irmm.jrc.ec.europa.eu/EURLs/EURL_feed_additives/Pages/index.aspx
      
         (2)  Krma, ki se preprosto silira: > 3 % topnih ogljikovih hidratov v sveži snovi. Kakor je opredeljena v Uredbi Komisije (ES) št. 429/2008 (UL L 133, 22.5.2008, str. 1).